Un avion militar rusesc s-a prăbușit joi în mare, în largul portului Sevastopol din Crimeea, a declarat guvernatorul regiunii ocupate de Rusia, citat de Reuters.
Autoritățile au anunțat că pilotul s-a catapultat în siguranță și a fost preluat de salvatori. Obiectivele civile nu au suferit pagube, a declarat guvernatorul Sevastopolului, Mihail Razvojaiev.
Nu este deocamdată clar ce a cauzat incidentul, iar guvernatorul nu a făcut precizări pe această temă, scriu agențiile rusești de presă.
Publicațiile ucrainene Kyiv Independent și Pravda au citat surse locale din Crimeea potrivit cărora avionul ar fi fost doborât din greșeală de apărarea antiaeriană rusească, dar aceste informații nu au fost deocamdată confirmate.
Imaginile postate pe rețelele sociale au surprins aeronava militară în flăcări, în timp ce se prăbușea în mare.
\uD83D\uDEA8 BREAKING—The moment when a Russian plane fell into the sea in Sevastopol, Crimea
— Ukraine War Now ✙ (@uarealitynow) March 28, 2024
According to updated information, it was an Su-27 pic.twitter.com/DrjwMDwFYZ
Anterior, canalele rusești de Telegram au precizat că avionul prăbușit ar fi un Su-35. Alte surse au spus că ar fi vorba despre un Su-27.
#NEW ⚡️\uD83C\uDDF7\uD83C\uDDFA— Russian Su-35 fighter plane crashed in the Sevastopol region.
— UK R REPORT (@UKR_Report) March 28, 2024
Governor Razvozaev announced that the pilot was in good condition, he jumped from the plane with the ejection seat and was rescued.
There is no damage as the plane did not crash into the city. pic.twitter.com/z4LNDSJE2f
Potrivit surselor ucrainene, forțele aeriene ale Rusiei au suferit pierderi grele la sfârșitul lunii februarie și în martie, pierzând cel puțin zece avioane de luptă, inclusiv bombardiere Su-34, avioane de luptă Su-35 și un avion de spionaj militar rar A-50.